《天台道中》
宋代·谢深甫

溪绕青山路绕溪，山长溪曲路高低。
晴滩浅湿舟如荡，危磴棱高石作梯。
晚照荒村飞鸟入，秋风落木败蝉嘶。
碧云四合长天暮，转使乡关望眼迷。

作者简介：台州临海人，字子肃。孝宗乾道二年进士。历知青田县，迁大理丞。江东大旱，擢为提举常平，讲行救荒条目，全活甚多。宁宗庆元二年，累官参知政事，五年拜右丞相，封鲁国公。时有人上书乞斩朱熹以绝道学，深甫斥为狂妄。以少傅致仕。卒谥惠正。